 KLAUKKALAN SENIORIT RY

 **TOIMINTASUUNNITELMA VUODELLE 2025**

**Yleistä** Yhdistys toimii elämänmyönteisellä ja positiivisella asenteella yhteisöllisyyttä korostaen ja samaistuu Senioriliiton arvoihin: Elämänmyönteisyys, itsensä ja toisten arvostaminen, vastuu itsestä ja muista, suoraselkäisyys ja perinteiden kunnioittaminen. Yhdistyksen toiminta kiteytyy sanoihin - Ilon kanssa-. Yhdistys on poliittisiin puolueisiin kuulumaton. Yhdistys kuuluu jäsenenä Kansallisen senioriliittoon ja Uudenmaan kansalliseen senioripiirin.

## Kolmannen toimintavuoden aikana jatketaan yhteisten toimintaperiaatteiden ja toiminnan suuntaviivojen luomista sekä järjestetään jäsenten toivomaa toimintaa.

##

 **Jäsenet**  Toimintavuoden aikana jatketaan hyvin alkanutta jäsenhankintaa. Uudet jäsenet toivotetaan tervetulleiksi luomalla tapaamisiin myönteinen ilmapiiri. Toimintaa suunnitellaan yhdessä jäsenistön kanssa. Toiminnasta viestitään jäsenkirjeillä, jotka toimitetaan jäsenille sähköisten kanavien kautta tai tekstiviestillä.

 **Hallitus** Yhdistyksen hallitus hoitaa sille säännöissä määrätyt tehtävät. Hallitus kokoontuu tarvittaessa yhteisten kokoontumisten yhteydessä kuitenkin vähintään 4 kertaa ja keväällä ja 3 kertaa syksyllä. Hallituksen viestintäkanavana käytetään sähköpostia ja yhteistä WhatsApp-ryhmää. Ollaan mukana KILTA-järjestelmässä ja jäsenkorttiaplikaatiossa.

Hallitus valmistelee ja järjestää retket ja muut tapahtumat jäsenten esittämien toiveiden mukaisesti.

**Kokoukset** Sääntömääräinen kevätkokous pidetään helmikuussa ja syyskokous marraskuussa. Tapahtumia järjestetään mahdollisuuksien mukaan yhdessä Nurmijärven kansalliset senioreiden kanssa**.**

**Viestintä**

Vuoden 2024 aikana luotujen Senioriliiton ohjeiden mukaisia kotisivuja päivitetään elämänmakuisilla teksteillä ja kuvilla. Yhdistyksen Facebook sivua Klaukkalan seniorit- Ilon kanssa päivitetään kertomalla järjestetyistä ja tulevista tapahtumista. Facebook -sivut toimivat myös aktiivisena viestintäkanavana

**Retket, matkat ja koulutus**

Retkiä ja matkoja tehdään jäsenistön toiveiden mukaan heitä kiinnostaviin kohteisiin. Tulevan vuoden aikana tullaan järjestämään retkiä teatteriin, näyttelyihin, kunnan matkailukohteisiin sekä mahdollisesti kylpylämatkalle Viroon. Olut ja kuohuviini- kurssit järjestetään toinen keväällä ja toinen syksyllä.

Golfia ja keilausta tullaan myös järjestämään.

Senioriliiton ja -piirin järjestämiin tapahtumiin ja koulutuksiin osallistutaan mahdollisuuksien mukaan. Osallistutaan eläkeläisyhdistysten ja vanhusneuvoston järjestämiin tilaisuuksiin.

**Tapaamiset/Kerhot**

 Yhdistyksellä ei ole säännöllistä kerhotoimintaa. Yhteisiä kokoontumisia järjestetään jäsenten toivomilla sisällöillä näitä ovat mm. lounas ja kahvihetki tapaamiset sekä tapaamisia joiden teemana on liikunta tai kulttuuri. Tapaamisiin liitettään tarvittaessa jäseniä kiinnostava asiantuntija luento.

**Vaikuttamistoiminta**

 Yhdistys seuraa aktiivisesti toimintaympäristöään ja sen muutoksia. Jäsenille järjestetään luento- ja keskustelutilaisuuksia ajankohtaisista aiheista. Hallitus osallistuu senioreita koskeviin kyselyihin ja laatii tarvittaessa lausuntoja ja kannanottoja. Yhdistys on valmis osallistumaan työryhmiin ja muille foorumeille ja kannustaa kaikkia jäseniään yleensäkin osallistumaan ja vaikuttamaan senioreille tärkeiden asioiden ja näkökulmien edistämiseksi.

**Yhteistoiminta**

 Toimitaan hyvässä yhteistyössä kunnan, seurakunnan ja muiden eläkeläisyhdistysten kanssa.